314 



DISCOLETES Halib. 



D. similis n. sp. cT $ . 



A fej haránt-széles, szélesebb a tornál, hátsó része szegélyezett és alig 

 kimetszett ; a szájpajzs keskeny, széle kerekített, közej)e benyomott, sarkain 

 egy-egy gödröcske foglal helyet, a gödröcskék a szájpajzs felső határa 

 mentén árokszerti csatornával vannak összekötve; a csápok a homlok 

 csekély kiemelkedésén ülnek és mindkét nemnél 28 ízííek, a harmadik íz 

 oly hosszú, mint a két következő együttvéve, a két utolsó íz vastagabb az 

 előtte lévőknél. A középtor majdnem sima, barázdái pontozottak ; a tor 

 oldalai simák és fénylők, barázdái nincsenek kifejlődve; az ntótor gyengén 

 domborodott, jól tagolt, kevéssé érdes. A potroh oly hosszú, mint a fej és 

 tor, félig ülő ; az első íz másfélszer oly hosszú, mint hátsó szélessége, 

 kevéssé karczolt, kidomborodó pajzsa jól határolt és légzőnyilásai erősen 

 kiállók ; a végizek rövidek ; a második és a következő varratok elenyészők. 

 A lábak hosszúak és karcsúak. Fekete, fénylő; a rágok, a csápok 4 — 15 

 ízei, az utótor háta, a potroh első íze és a lábak vöröses-sárgák; a tor 

 oldalai a szárnyak tövétől a mellső lábakig és hátrafelé az utótorig sáv- 

 alakban barna-vörösek. A szárnyak barnásak, az erezet és a szárnyjegy 

 barna, az utóbbi sötétebben szegélyezve, a pikkely fekete; a második 

 könyöksejt trapezalakú, felül keskeny, a szárny töve felé erősen nyújtott, a 

 visszafutóér a belső szögletből ered ; a szárnyjegy különoldalú három- 

 szöget képez, melynek külső harmadából ered a sugárér ; az utóbbinak 

 második metszete másfélszer hosszabb az elsőnél és nem sokkal rövidebb a 

 második haránt-könyökérnél; a sugárér harmadik metszete egyenes és a 

 szárny csúcsában végződik ; az első korongsejt s a hátsó szárnyak sugár- 

 sejtje nyeles, a középsejt nem osztott. A hím ugyanolyan, csak valamivel 

 sötétebb színű. A cf 3 mm., a ç 3"5 mm., a tojócső 5 mm. hosszú. — Buda- 

 pest, Visegrád 1895 máj. 26., Háromhatárhegy 1895 máj. 30. 



A D. lancifer-iöl (Halid.), melyet nem ismerek és melytől fajilag 

 talán el sem különíthető : a színezés, a szárny erezetének erősége és az 

 utótor jól kifejlett tagoltsága által különbözik. 



Subfam. OPENAE. 

 OPIUS Wesm. 



0. lugens Halid. var. (?) ? . A csáp 23 ízű. Az utótor és az első pot- 

 rohíz sima. A lábak egészen sárgák. A második könyöksejt rövid és a szárny 

 vége fölé keskenyedik ; a sugárér harmadik metszete háromszor oly hosszú, 

 mint a második, mely ismét másfélszer hosszabb az első harántfutó érnél. 



